Նաթան Ռիբակ

Նաթան Սամոյլովիչ Ռիբակ (, ), ուկրաինացի խորհրդային գրող։ ԽՄԿԿ անդամ 1940 թվականից։

Կենսագրություն 
1930-ական թվականներին պատմական արձակի վարպետ Ռիբակը հրատարակել է «Պատմվածքներ Ֆրունզեի մասին» (1937) ժողովածուն, «Դնեպր» (գիրք 1-2, 1937-1938) վեպը։

Հայրենական մեծ պատերազմի տարիներին եղել է զինվորական թղթակից։ Հրատարակել է նովելների ու պատմվածքների, բանաստեղծությունների, վեպերի, պիեսների 30-ից ավելի գիրք։ Լայնորեն հայտնի է նրա «Օնորե դը Բալզակի սխալը» (1940, լրացված 1956, կինոնկար՝ 1969) պատմակենսագրական վեպը։ «Պերեյասլավի Ռադան» (գիրք 1-2, 1948-1953, ԽՍՀՄ պետական մրցանակ, 1950, հայ գիրք 1-2, 1954-1956 վեպում արտացոլված է Բոգդան՝ Խմելնիցկու գլխավորությամբ ուկրաինական ժողովրդի պայքարը Ռուսաստանի հետ վերամիավորվելու համար։

Խորհրդային ժողովրդի հերոսությանն է նվիրված «Զենքը մեզ հետ է» (1943) վեպը, խորհրդային ֆիզիկոսների աշխատանքին՝ «Հույսերի և իրականացումների ժամանակը» (1-3, 1960-1965 եռերգությունը։ Ռիբակի լավագույն վեպերն աչքի են ընկնում սուր բախումներով, ռոմանտիկ պաթոսով։ Նրա գործերը թարգմանվել են ԽՍՀՄ և այլ ժողովուրդների լեզուներով։

Պարգևներ 
Պարգևատրվել է Հոկտեմբերյան հեղափոխության և 4 այլ շքանշաններով։

Ծանոթագրություններ 

Ուկրաինացի գրողներ
Ստալինյան մրցանակի դափնեկիրներ
Ավտոճանապարհային վթարներից զոհվածներ
Խորհրդային գրողներ
ԽՄԿԿ անդամներ
Ուկրաինացի արձակագիրներ
ԽՍՀՄ գրողների միության անդամներ